Приложение № 2

ПРОЕКТ!
Д О Г О В О Р
№ …….……/……………….…. г.

Днес,………………2026 г., между:
"СМТП Струма" ООД, със седалище и адрес на управление: гр. София, п.к. 1326, р-н Връбница, ж.к. Обеля 2, бул./ул. Никола Зозиков № 1, ЕИК 207207555, представлявано от Ирина Димитрова - Управител, наричан по – долу за краткост „ВЪЗЛОЖИТЕЛ“, от една страна 

и 

 „…………………“ ............, със седалище и адрес на управление: …………………, ЕИК ……………………., представлявано от ………………….., наричано по-долу за краткост „ИЗПЪЛНИТЕЛ“, от друга страна,  
(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“),

ПРЕДМЕТ НА ДОГОВОРА
[bookmark: _Hlk172549065]Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя, срещу възнаграждение и при условията на този Договор, услуги, свързани с „Консултантска услуга за упражняване на строителен надзор и оценка на съответствието на инвестиционен проект за изграждане на безопасна и сигурна зона за паркиране на товарни автомобили СТРУМА – ИЗТОК (Safe and Secure Truck Parking Area – SSSMTP STRUMA EAST) в ПИ 23649.33.128, местност „СТУБЕЛО“ в землището на с. Дрен, общ. Радомир, обл. Перник“.
Чл. 2. ИЗПЪЛНИТЕЛЯТ се задължава да предостави Услугата в съответствие с Техническата спецификация, Техническото предложение и Ценовото предложение на ИЗПЪЛНИТЕЛЯ представляващи неразделна част от него.
Чл. 3. В срок до 3 (три) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство. 
СРОК НА ДОГОВОРА. СРОК И МЯСТО НА ИЗПЪЛНЕНИЕ
Чл. 4. Договорът влиза в сила от дата на неговото сключване.
Чл. 5. Срокът за изпълнение е както следва;:
(1) Срокът за изготвяне на Доклад за оценка на съответствието на техническия проект, съгласно чл. 142 от ЗУТ е до 7 (седем) дни, считано от датата на получаване на проекта, който ВЪЗЛОЖИТЕЛЯТ следва да предостави на ИЗПЪЛНИТЕЛЯ, удостоверено с подписан предавателно-приемателен протокол между тях.
(2) [bookmark: _Hlk175341770]Срокът за осъществяване на консултантска услуга за упражняване на строителен  надзор по чл. 166 от ЗУТ започва да тече от датата на влизане в сила на Разрешението за строеж на обекта до въвеждане на обекта в експлоатация и издаване на разрешение за ползване, но не по-късно от 31.12.2027 година.
	
Чл. 6. Мястото на изпълнение на Договора е землището на с. Дрен в поземлен имот (ПИ) 23649.33.128.

ЦЕНА, РЕД И СРОКОВЕ ЗА ПЛАЩАНЕ
Чл. 7. (1) За предоставянето на Услугата, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на .............. евро (……..) без ДДС (наричана по-нататък „Цената“ или „Стойността на Договора“), съгласно Ценовото предложение на ИЗПЪЛНИТЕЛЯ, съставляващо Приложение № ..........., неразделна част от договора, разпределена както следва:
1. Изготвяне на доклад за оценка на съответствието на техническия проект, съгласно чл. 142 от ЗУТ: …. евро (…) без включен ДДС;
2. [bookmark: _Hlk178863233]Осъществяване на консултантска услуга за упражняване на строителен  надзор по чл. 166 от ЗУТ: …. евро (…) без включен ДДС.
(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугата, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители (ако има посочени такива в офертата му), като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
(3)  Цената по ал. 1 е за цялостно извършване на дейностите, включени в предмета на поръчката, включително разходи за труд, извънреден труд, материали, логистика, командировки и всички други присъщи разходи, не упоменати по-горе, включително печалба за ИЗПЪЛНИТЕЛЯ.
(4) Цената, посочена в ал. 1, е крайна за времето на изпълнение на Договора и не подлежи на корекция за периода на изпълнение на договора.
(5) Цената не включва разходите за такси по Закона за държавните такси, Закона за местните данъци и такси, и други сходни такси, свързани с осъществяването на задълженията по строителния надзор. Такива такси се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ, до края на месеца, в който са извършени.
Чл. 8. (1) ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор, както следва:
1.  плащане в размер на 100 % (сто процента) от стойността по чл. 7, ал. 1, т. 1 от настоящия договор след предаване на влязло в сила на издаденото разрешение за строеж на обекта.
2. плащания в размер до 80 % (осемдесет процента) на цената по чл. 7, ал. 1, т. 2 от настоящия договор, платими пропорционално на стойността на приетите от  Възложителя строително-монтажни работи на обекта, удостоверено с подписан между участниците в строителството Приемо – предавателен протокол за СМР/строителство (по образец на финансиращата програма) за установяване на действително извършени и приети СМР.
3. Окончателно плащане на цената по чл. 7, ал. 1, т. 2 от настоящия договор, в размер на разликата между извършените междинни плащания и стойността на приетите по договора дейности, платимо след издаване на разрешение за ползване, съгласно ЗУТ и подзаконовите нормативни актове по прилагането му. Фактурата за окончателно плащане трябва да бъде с приспаднати междинни плащания. 
(2) Всяка фактура за плащане, издадена от Изпълнителя следва да съдържа задължителни реквизити за финансиращата програма, които се съгласуват предварително с Възложителя.
Чл.9. (1) Всички плащания по този Договор се извършват в срок до 30 дни след приемане на работата и издаване на фактура от Изпълнителя. 
(2) Плащанията се извършват  в евро чрез банков превод по следната банкова сметка на ИЗПЪЛНИТЕЛЯ: 
Банка:	...................................
BIC:	..................................
IBAN:	..................................
(3) Изпълнителят е длъжен да уведомява писмено Възложителя за всички последващи промени по ал.2  в  срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита, че плащанията са надлежно извършени.
Чл.10. (1) Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ може да извърши директно плащане към подизпълнителя. 
ПРАВА И ЗАДЪЛЖЕНИЯ НА СТРАНИТЕ
Чл. 11. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

Общи права и задължения на ИЗПЪЛНИТЕЛЯ	
Чл. 12. ИЗПЪЛНИТЕЛЯТ има право:	
1. да получи в срок уговореното възнаграждение съгласно настоящия договор;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
3. да уведоми незабавно ВЪЗЛОЖИТЕЛЯ при нарушаване на строителните правила и норми, а в 3-дневен срок от установяване на нарушението – и съответната ДНСК, както и да спре работите по строежа до отстраняване на констатирани пропуски и нарушения при изпълнение на [СМР] и да контролира отстраняването на дефектите, посочени от него или други контролни органи. 
4. да дава указания относно съответствието на вложените материали и извършваните СМР, а при необходимост да предписва допълнителни изпитвания на влаганите строителни материали, за което незабавно да уведомява ВЪЗЛОЖИТЕЛЯ.
Чл. 13.  ИЗПЪЛНИТЕЛЯТ се задължава:
1. [bookmark: _DV_M81]да предостави/предоставя Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
2. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
3.  да съгласува с Възложителя  всички изменения от одобрения работен проект в процеса на изпълнение на обекта
[bookmark: _DV_M82]4. да изпълнява всички законосъобразни указания и изисквания на ВЪЗЛОЖИТЕЛЯ;
[bookmark: _DV_M84]5. да пази поверителна Конфиденциалната информация, в съответствие с уговореното в чл. 28 от Договора;  
6. да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП, както и да възложи съответна част от Услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (ако е приложимо);
7. да участва във всички работни срещи, свързани с изпълнението на този Договор;
[bookmark: _DV_M83][bookmark: _DV_M85][bookmark: _DV_M86][bookmark: _DV_M87]8. да сключи договор/договори за подизпълнение с посочените в офертата му подизпълнители в срок от 3 дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията към подизпълнителите, поставени в поръчката.
9. да изготви доклад за оценка на съответствието на работния проект със съществените изисквания на строежите и да упражнява строителен надзор на обекта, в съответствие с одобрения работен проект, техническите спецификации, техническата оферта, договора за извършването на възложените СМР и останалите изисквания за изпълнение Договора и въвеждане на обекта в експлоатация;
10. в изпълнение на тези задълженията по т. 9, ИЗПЪЛНИТЕЛЯТ контролира и носи отговорност за: 
10.1  Оценката за съответствие на инвестиционни проекти на обектa, при спазване изискванията на чл. 142, ал. 5 от ЗУТ;
10.2  Законосъобразното започване, изпълнение и завършване на строежа;
10.3 [bookmark: _Ref177015251]Осъществяване на контрол на необходимите подготвителни работи на строителната площадка преди започване на СМР;
10.4  Осъществяване на контрол за качественото изпълнение на строежа, съгласно одобрения работен проект съгласно изискванията на БДС и всички технически нормативни актове, регулиращи възложените дейности и вида на строителните работи, както и съгласно нормативните актове на българското законодателство и правото на Европейския съюз, имащи отношение към изпълнението на този Договор, като не се допускат изменения по време на СМР, освен ако промяната не е изрично съгласувана с ВЪЗЛОЖИТЕЛЯ и разрешена по съответния ред на ЗУТ; 
10.5 Проверка и контрол на доставените и влагани в строежа строителни продукти, с които се осигурява изпълнението на основните изисквания към строежите в съответствие с изискванията на наредбата по чл. 9, ал. 2, т. 5 от Закона за техническите изисквания към продуктите;
10.6 Изискване на декларации за съответствие и сертификати за качество на доставените от строителя материали или техни еквиваленти като последното се съгласува предварително с ВЪЗЛОЖИТЕЛЯ; 
10.7  Осъществяване на контрол относно пълнота и правилно изготвяне и подписване на актовете и протоколите по време на строителството, относно изискванията за безопасност и за законосъобразно изпълнение.
10.8  Осъществяване на контрол относно спазване на изискванията за здравословни и безопасни условия на труд в строителството, както и относно специфичните изисквания към определени видове строежи.
10.9  Недопускане на увреждане на трети лица и имоти вследствие на строителството. ИЗПЪЛНИТЕЛЯТ носи отговорност за щети, които са нанесени на ВЪЗЛОЖИТЕЛЯ и на другите участници в строителството, и солидарна отговорност със строителя за щети, причинени от неспазване на техническите правила и нормативи и одобрения работен проект;
10.10  Законосъобразно водене на Заповедната книга на строежите;
10.11 Извършване на координация на строителния процес до въвеждането на строежа в експлоатация, включително контрол на количествата, качеството и съответствието на изпълняваните строителни и монтажни работи по договора за изпълнение на строителството, включително за актуване на изпълнените строително-монтажни работи по приетите и одобрени от възложителя Количествено-стойностни сметки, част от одобрения работен проект;
10.12 Писмено да информира Възложителя за хода на строителството и изпълнението на възложените му дейности, както и за допуснатите пропуски, взетите мерки и необходимостта от съответни разпореждания от страна на Възложителя;
10.13 Изготвяне  и подписване на окончателен доклад по чл. 168, ал. 6 от ЗУТ и §3 на ДР от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, издадена от Министъра на регионалното развитие и благоустройството, след приключване на СМР; 
10.14 В срок до 10 (десет) дни след приключване на СМР на обектa ИЗПЪЛНИТЕЛЯТ се задължава да изготви и Техническия паспорт на строежа по чл. 176 ,,б”, ал. 1 от ЗУТ;
10.15 Да извърши от името на ВЪЗЛОЖИТЕЛЯ необходимите действия за въвеждане на обектa в експлоатация до получаване на разрешение за ползване;
10.16 В срок до 10 (десет) дни след издаване на последния документ от специализираните държавни контролни органи, при изтичане срока за изпълнението или при прекратяването на Договора по тази поръчка, ИЗПЪЛНИТЕЛЯТ трябва да предостави на ВЪЗЛОЖИТЕЛЯ всички документи свързани с извършваните от него дейности по Договора или които са му предоставени във връзка със строителството на обектa
11. Да сключи и поддържа застраховка „Професионална отговорност” за вреди, причинени на другите участници в строителството и/или на трети лица, вследствие на неправомерни действия или бездействия при или по повод изпълнение на задълженията си за срок не по-кратък от гаранционния срок при условията на чл.171, 172 и 173 от ЗУТ и Наредбата за условията и реда за задължително застраховане в проектирането и строителството или чл. 171а от ЗУТ; 

Общи права и задължения на ВЪЗЛОЖИТЕЛЯ
Чл. 14. ВЪЗЛОЖИТЕЛЯТ има право:
[bookmark: _DV_M94]1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно Техническата спецификация на обществената поръчка.
2. Да упражнява лично или чрез упълномощени от него лица цялостен контрол върху дейността на ИЗПЪЛНИТЕЛЯ по този договор, без това да нарушава оперативната самостоятелност на ИЗПЪЛНИТЕЛЯ.
3. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.
4.  За срока на действие на настоящия договор, ВЪЗЛОЖИТЕЛЯТ има право да изисква:
- писмени и устни обяснения от ИЗПЪЛНИТЕЛЯ по въпроси, свързани с изпълнение на задълженията му по този договор и изпълнението на договорите за СМР;
- представянето на всички данни и документи, както на хартиен, така и на магнитен носител, за целите на оценката за съответствие на работния проект и упражняването на контрол върху дейността на ИЗПЪЛНИТЕЛЯ (включително копия на документи, извлечения, справки, доклади, становища, протоколи и актове по изпълнение на договора и др.).
5. Да прави рекламации при установяване на некачествена работа (дейност или услуга), която не е в съответствие с техническата спецификация и с техническото предложение на ИЗПЪЛНИТЕЛЯ
6. Да откаже да приеме обекта или части от него, ако открие съществени недостатъци.
7. При констатирано неизпълнение и/или нарушение на задълженията по договора, недостатъчна компетентност, ВЪЗЛОЖИТЕЛЯ има право да поиска замяна на член от екипа на ИЗПЪЛНИТЕЛЯ с друг.
[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 15. ВЪЗЛОЖИТЕЛЯТ се задължава:
1. [bookmark: _DV_M100]Да заплати на ИЗПЪЛНИТЕЛЯ в срок дължимото възнаграждение, по настоящия договор;
2. Да осигури достъп на ИЗПЪЛНИТЕЛЯ (персонала, който ще осъществява строителния надзор, и/или на членовете на ръководния състав, които ще отговарят за изпълнението) до обекта, както и до оперативната информация за извършване на СМР;
3. Да осигури на ИЗПЪЛНИТЕЛЯ административно съдействие, информация и документи, необходими му за качественото извършване на услугата по чл. 1; 
4. Да осигури на ИЗПЪЛНИТЕЛЯ постоянен достъп до обекта;
5. Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 2 работни дни от датата на узнаване;
6. ВЪЗЛОЖИТЕЛЯТ упълномощава ИЗПЪЛНИТЕЛЯ да го представлява пред всички държавни, общински и др. инстанции във връзка с изграждането на обекта и получаване на Разрешение за ползване.
7. Да заплаща дължимите административни такси за издаване на писмени становища от специализираните контролни органи относно законосъобразното изпълнение на строежа.
ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 16. Предаването на изпълнението на Услугите се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“).
САНКЦИИ ПРИ НЕИЗПЪЛНЕНИЕ
Чл. 17. (1) При просрочване изпълнението на задълженията по изготвяне на доклад за оценка на съответствието на техническия проект със съществените изисквания на строежите, Изпълнителя дължи на Възложителя неустойка в размер на 0.35 % (нула цяло и тридесет и пет на сто) от цената по чл. 7, ал. 1, т. 1 от договора за всеки ден забава, но не повече от 15% (петнадесет на сто) от стойността на чл. 7, ал. 1, т. 1 от договора.
(2) При просрочване изпълнението на задълженията по осъществяване на консултантска услуга за упражняване на строителен  надзор по чл. 166 от ЗУТ,  Изпълнителят  дължи на Възложителя  неустойка в размер на 0.35 % (нула цяло тридесет и пет на сто) от цената по чл. 7, ал. 1, т. 2 от договора за всеки ден забава, но не повече от 15% (петнадесет на сто) от стойността на чл. 7, ал. 1, т. 2 от договора.

Чл. 18. При забавяне на плащанията по договора‚ Възложителят дължи на Изпълнителя неустойка в размер на 0.35% на ден от стойността на неплатената сума‚ но не повече от 5% от стойността на договор
Чл. 19. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.  
Чл. 20. Плащането на неустойките, уговорени в този Договор, не ограничава правото на Възложителя да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
ГАРАНЦИЯ ЗА ИЗПЪЛНЕНИЕ
[bookmark: _Hlk162012737]Чл. 21. (1) ИЗПЪЛНИТЕЛЯТ представя гаранция за изпълнение в размер на 10% (десет процента) от стойността на договора без ДДС, а именно................ евро (....................), която служи за обезпечаване на изпълнението на задълженията на ИЗПЪЛНИТЕЛЯ по Договора. 
(2) Гаранцията се предоставя в една от следните форми:
1. парична сума;
2. банкова гаранция;
3. застраховка, която безусловно и неотменимо обезпечава изпълнението чрез покритие на отговорността на ИЗПЪЛНИТЕЛЯ.
(3) Всички разходи, във връзка с гаранцията за изпълнение на договора, са за сметка на Изпълнителя.
(4) Гаранцията по ал. 2, т. 1. и т. 2 може да се предостави от името на изпълнителя за сметка на трето лице - гарант.
(5) ИЗПЪЛНИТЕЛЯТ избира сам формата на гаранцията за изпълнение.
(6) Когато ИЗПЪЛНИТЕЛЯТ е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията.
(7) При представяне на съответната гаранцията в платежното нареждане, банковата гаранция или застраховката изрично се посочва договорът, за който се представя същата.
(8) Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
Банка: …………
IBAN: …………..
BIC: ……………..
(9) В случай че гаранцията за изпълнение е предоставена под формата на банкова гаранция, тя трябва да бъде издадена от банка, лицензирана да извършва дейност на територията на държава-членка на Европейския съюз или от банка с инвестиционен рейтинг, присъден от Агенциите за кредитен рейтинг, регистрирани или сертифицирани в съответствие с Регламент (ЕО) № 1060/2009 на Европейския парламент и на Съвета от 16 септември 2009 г. относно агенциите за кредитен рейтинг.
(10) Когато гаранцията, която да обезпечи изпълнението на договора се представя като банкова гаранция, тя трябва да е безусловна, неотменима, в полза на възложителя и със срок на валидност 30 дни след представяне на Окончателен доклад.
(11) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на възложителя, в която ВЪЗЛОЖИТЕЛЯТ е посочен като трето ползващо се лице (бенефициер). Застраховката следва безусловно и неотменимо да обезпечава изпълнението чрез покритие на отговорността на изпълнителя и да бъде със срок на валидност 30 дни след представяне на Окончателен доклад. Текстът на застраховката задължително предварително се съгласува с Възложителя.
(12) ВЪЗЛОЖИТЕЛЯТ освобождава гаранцията за изпълнение, без да дължи лихви за периода, през който средствата законно са престояли при него. 
(13) Гаранцията подлежи на частично поетапно освобождаване, съобразно на изпълнената част от предмета на обществената поръчка и настоящия договор, а именно:
а) 3 % от стойността на представената гаранция за изпълнение се освобождава след предаване на Доклад за оценка на съответствието на работния проект;
б) 97 % от стойността на представената гаранция за изпълнение се освобождава след представяне на Окончателен доклад от ИЗПЪЛНИТЕЛЯ;
(14) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в  Договора;
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.
(15) ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
(16) Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
(17) Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 21, ал. 1 от Договора.
(18) ИЗПЪЛНИТЕЛЯТ е длъжен да поддържа валидна гаранцията за изпълнение за срока на изпълнение на поръчката. При изтичане на срока на представена гаранция, ИЗПЪЛНИТЕЛЯТ е длъжен да представи валидна гаранция не по-късно от 30 /тридесет/ дни преди изтичане срока на представената предишна гаранция. При непредставяне ВЪЗЛОЖИТЕЛЯТ има право да усвои гаранцията в пълен размер. 
ПРЕКРАТЯВАНЕ НА ДОГОВОРА
Чл. 22. (1) Този Договор се прекратява:
1. с изтичане на срока на договора;
2. с изпълнението на всички задължения на страните по него; 
3. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) дни от настъпване на невъзможността и да представи доказателства; 
4. при прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен
1.	по взаимно съгласие на Страните, изразено в писмена форма;
2.	когато за ИЗПЪЛНИТЕЛЯ бъде открито производство по несъстоятелност или ликвидация – по искане на всяка от страните.
Чл. 23. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случа и: 
1. когато ИЗПЪЛНИТЕЛЯТ не е започнал изпълнението на Услугата в срок;
2. ИЗПЪЛНИТЕЛЯТ виновно е прекратил изпълнението на Услугата за повече от 10 (десет) дни;
3. ИЗПЪЛНИТЕЛЯТ е допуснал съществено отклонение от Условията за изпълнение на поръчката / Техническата спецификация и Техническото предложение.
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.
Чл. 24. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на Услугата, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички отчети/разработки/доклади, изготвени от него в изпълнение на Договора до датата на прекратяването; и
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
Чл. 25. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги. 

ОБЩИ РАЗПОРЕДБИ
Дефинирани понятия и тълкуване
Чл. 26. (1) При противоречие между различни разпоредби или условия, съдържащи се в Договора и Приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора

Спазване на приложими норми 
Чл. 27. При изпълнението на Договора, ИЗПЪЛНИТЕЛЯТ и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.
Конфиденциалност 
Чл. 28. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.
(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
(4) Задълженията по тази клауза се отнасят до ИЗПЪЛНИТЕЛЯ/съответната Страна, всички негови/нейни поделения, контролирани от него/нея фирми и организации, всички негови/нейни служители и наети от него/нея физически или юридически лица, като ИЗПЪЛНИТЕЛЯТ/съответната Страна отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Чл. 29. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.
Авторски права
Чл. 30. (1) Страните се съгласяват, на основание чл.42, ал.1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право. 
(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:
1. чрез промяна на съответния документ или материал; или
2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или
3. като получи за своя сметка разрешение за ползване на продукта от третото лице, чиито права са нарушени.
(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 10 (десет) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.
 (4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.
Прехвърляне на права и задължения
Чл. 31. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.
Изменения
Чл. 32. Този Договор може да бъде изменян само с допълнителни споразумения, изготвени в писмена форма и подписани от двете Страни.
Непреодолима сила
Чл. 33. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
 (2) За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно в срок до 3 (три) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
(5) Не може да се позовава на непреодолима сила Страна: 
1. която е била в забава или друго неизпълнение преди настъпването на непреодолима сила;
2. която не е информирала другата Страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.
(6) Липсата на парични средства не представлява непреодолима сила.

Нищожност на отделни клаузи
Чл. 34. В случай че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 
Уведомления
Чл. 35. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:................................................
Адрес за кореспонденция: ………………………………………….
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….

2. За ИЗПЪЛНИТЕЛЯ: .............................................
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.
Приложимо право
Чл. 36. За неуредените в този Договор въпроси се прилагат разпоредбите на действащото българско законодателство.
Разрешаване на спорове
Чл. 37. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Антикорупционни мерки
Чл. 38. ВЪЗЛОЖИТЕЛЯТ и ИЗПЪЛНИТЕЛЯТ се задължават да спазват изискванията на антикорупционното национално законодателство и в случаите на съмнение за корупция по смисъла на чл. 3, ал. 1 от Закона за противодействие на корупцията сред лица, заемащи публични длъжности или на конфликт на интереси по смисъла на чл. 91 от Закона за противодействие на корупцията сред лица, заемащи публични длъжности да сезират компетентните органи.
Екземпляри
Чл. 39. Този Договор е изготвен и подписан в 3 (три) еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.
Приложения
Чл. 40. Към този Договор се прилагат и са неразделна част от него следните приложения:
Приложение № 1 – Техническа спецификация;
Приложение № 2 – Предложение за изпълнение на ИЗПЪЛНИТЕЛЯ (Техническо предложение);
Приложение № 3 – Ценово предложение на ИЗПЪЛНИТЕЛЯ.

